
LEGE

cu privire la modificarea condițiilor de stabilire 
și acordare a ajutorului social și a ajutorului 
pentru perioada rece a anului

Parlamentul adoptă prezenta lege organică.

Art. 1. – (1) Prin derogare de la prevederile art. 9 alin. (3) din Legea nr. 133/2008 cu privire la ajutorul social, pentru cererile de acordare a ajutorului social depuse până la 31 martie 2023, termenul de luare a deciziei privind acordarea sau neacordarea dreptului la ajutor social și/sau ajutor pentru perioada rece a anului nu va depăși 40 de zile lucrătoare de la data înregistrării cererii cu toate documentele necesare.

(2) Prin derogare de la prevederile art. 151 alin. (1) lit. b) din Legea nr. 133/2008 cu privire la ajutorul social, până la 31 martie 2023, ajutorul pentru perioada rece a anului se stabilește și se acordă familiilor solicitante de ajutor social care au un venit global mediu lunar mai mare decât venitul lunar minim garantat conform legislației și mai mic decât nivelul venitului lunar minim garantat majorat de 2,6 ori.

(3) În cazul cererilor de acordare a ajutorului social depuse începând cu data de 1 noiembrie 2022 și până la intrarea în vigoare a prevederilor prezentei legi, în privința cărora au fost emise decizii privind neacordarea dreptului la ajutor pentru perioada rece a anului pe motiv că venitul global mediu lunar a fost mai mare decât nivelul venitului lunar minim garantat majorat de 2,2 ori, deciziile respective se reexaminează prin intermediul Sistemului informațional automatizat „Asistența socială”, în cadrul căruia se verifică eligibilitatea pentru acordarea sau neacordarea dreptului respectiv conform prevederilor prezentei legi, fiind emise decizii noi fără a fi necesară depunerea altei cereri.

(4) Deciziile privind acordarea sau neacordarea dreptului la ajutor pentru perioada rece a anului emise în privința cererilor de acordare a ajutorului social reexaminate în conformitate cu alin. (2) și (3) se expediază solicitanților în termen de 5 zile lucrătoare de la data emiterii acestora.

Art. 2. – (1) Prezenta lege intră în vigoare la data publicării în Monitorul Oficial al Republicii Moldova.

(2) Guvernul, în termen de o lună de la data intrării în vigoare a prezentei legi, va aduce actele sale normative în concordanță cu aceasta.

